აფრიკული ტყის კამეჩი
აფრიკული ტყის კამეჩი, წითელი კამეჩი, ჯუჯა ტყის კამეჩი ან კონგოს კამეჩი (ლათ. Syncerus caffer nanus) — წყვილჩლიქოსანი ძუძუმწოვარი აფრიკული კამეჩების გვარისა. აფრიკული კამეჩის ქვესახეობა. ყველაზე პატარაა ქვესახეობებს შორის. მისი სიგრძეა მინდაოში 120 სმ, ხოლო წონა – 270კგ. ფერად მოწითალოა შავი ლაქებით მხრებსა და თავზე. ასევე ყურებზე გააჩნია ფუნჯები. გავრცელებულია ცენტრალურ და დასავლეთ აფრიკის ტყეებში. საკმაოდ განსხვავდება სხვა ქვესახეობებისგან და ზოგჯერ მას ცალკე სახეობადაც განიხილავენ (ლათ. Syncerus nanus). ტყის და სხვა კამეჩების ჰიბრიდები ხშირია. იგი ერთიანდება კაპის კამეჩთან (ლათ. Syncerus caffer caffer), დასავლეთ აფრიკულ სუდანურ კამეჩთან (ლათ. Syncerus caffer brachyceros) და ცენტრალურ აფრიკულ ნილოსის კამეჩთან (ლათ. Syncerus caffer aequinoctialis). ტყის კამეჩი არის კამეჩების ერთადერთი სახეობა, რომელიც მხოლოდ წვიმიან ტყეებში ცხოვრობს (ნალექი 1500 მმ).